Κηθ Γουώρντ

Ο Κηθ Γουώρντ (αγγλ. Keith Ward, γενν. 22 Αυγούστου 1938) είναι Άγγλος φιλόσοφος και θεολόγος, εταίρος της Βρετανικής Ακαδημίας και Αγγλικανός ιερέας. Ειδικεύεται στη μελέτη της συγκριτικής θεολογίας και της σχέσεως μεταξύ θρησκείας και επιστήμης, και έχει συγγράψει πολλά σχετικά βιβλία, με τίτλους όπως Είναι η θρησκεία επικίνδυνη; και Η φωτιά του Πασκάλ - επιστημονική πίστη και θρησκευτική κατανόηση.

 Ο Γουώρντ γεννήθηκε στη μικρή πόλη Χέξαμ της βόρειας Αγγλίας. Πήρε το πρώτο πτυχίο του από το Πανεπιστήμιο της Ουαλίας και ένα δεύτερο πτυχίο από το Κολέγιο Λίνακρ του Πανεπιστημίου της Οξφόρδης το 1968. Απέκτησε επίσης μεταπτυχιακό δίπλωμα ειδικεύσεως και διδακτορικό από τα Πανεπιστήμια της Οξφόρδης και του Κέιμπριτζ. Από το 1969 έως το 1971 δίδαξε στο Πανεπιστήμιο του Σαιντ Άντριους, στη Σκωτία. In 1972 χειροτονήθηκε ιερέας της Εκκλησίας της Αγγλίας. Εκλέχθηκε καθηγητής στην έδρα «D. Maurice» της Ηθικής και Κοινωνικής Θεολογίας στο Πανεπιστήμιο του Λονδίνου το 1982, καθηγητής της Ιστορίας και φιλοσοφίας της θρησκείας στο Βασιλικό Κολέγιο του Λονδίνου το 1985 και τέλος καθηγητής της θεολογίας στο Πανεπιστήμιο της Οξφόρδης το 1991, θέση από την οποία και αφυπηρέτησε το 2004. Ο Γουώρντ διετέλεσε μέλος του Δ.Σ. του Βασιλικού Ινστιτούτου Φιλοσοφίας, καθώς και των συντακτικών επιτροπών θεολογικών-θρησκειολογικών περιοδικών. Υπήρξε επισκέπτης καθηγητής σε διάφορα αμερικανικά πανεπιστήμια. Αναγορεύθηκε επίτιμος διδάκτορας του Πανεπιστημίου της Γλασκώβης. Από τα κύρια ζητήματα που απασχόλησαν τον Γουώρντ ήταν ο διαθρησκειακός διάλογος και διετέλεσε μέλος του προεδρείου του World Congress of Faiths (WCF) από το 1992 έως το 2001. Το έργο του εξερεύνησε επίσης τις προσλήψεις της έννοιας του Θεού και την ιδέα της αποκαλύψεως. Από την άλλη, αρκετά σημαντικά έργα του έχουν ως θέμα τις σχέσεις μεταξύ θρησκείας και επιστήμης. Ως υπέρμαχος της θεϊστικής εξελίξεως, θεωρεί συμβατή τη θεωρία της εξελίξεως με τον Χριστιανισμό, μια άποψη που περιέγραψε στο βιβλίο του God, Chance and Necessity (= «Θεός, τύχη και αναγκαιοτητα») και που έρχεται σε έντονη αντίθεση με εκείνη του συναδέλφου του καθηγητή της Οξφόρδης Ρίτσαρντ Ντόκινς, ενός εξέχοντα αθεϊστή. Κατά τον Γουώρντ το συμπέρασμα του Ντόκινς ότι δεν υπάρχει Θεός ή κάποιος σκοπός στο Σύμπαν είναι «απλοϊκή» και δεν βασίζεται στην επιστήμη, αλλά σε ένα μίσος κατά της θρησκείας. Από την άλλη, ο Γουώρντ έχει επικρίνει τον σύγχρονο χριστιανικό φονταμενταλισμό, κυρίως στο βιβλίο του What the Bible Really Teaches: A Challenge for Fundamentalists (2004). Πιστεύει ότι οι φονταμενταλιστές ερμηνεύουν την Αγία Γραφή με παράλογους τρόπους και επιλέγουν ποια από τα εδάφιά της να τονίσουν προκειμένουν να τη συνταιριάσουν με προϋπάρχουσες απόψεις τους. Υπεστήριξε ότι η Βίβλος πρέπει να «παίρνεται στα σοβαρά», αλλά όχι πάντοτε κατά λέξη. Διαφωνεί επιπλέον με το δόγμα του αλάθητου της Αγίας Γραφής, λέγοντας ότι δεν υπάρχει γραμμένο κάπου στην ίδια την Αγία Γραφή: «Μπορεί να υπάρχουν αντιφάσεις και λάθη στα ιερά κείμενα, αλλά εκείνες οι αλήθειες που ο Θεός ήθελε να συμπεριλαμβάνονται στις Γραφές, και οι οποίες είναι σημαντικές για τη σωτηρία μας, βρίσκονται ενταγμένες σε αυτές χωρίς σφάλματα ... η Βίβλος δεν είναι αλάθητη στην κάθε της λεπτομέρεια, αλλά ο Θεός έχει εξασφαλίσει ότι δεν βρίσκονται σε αυτή ουσιώδη λάθη, τα οποία να μάς παραπλανούν ως προς τη φύση της σωτηρίας.» Ο Γουώρντ συνέγραψε πολλά βιβλία με θέμα τη φύση της θρησκείας, τη φιλοσοφία της, τη χριστιανική πίστη, τη σχέση επιστήμης και θρησκείας, την Αγία Γραφή και την ερμηνεία της, τη συγκριτική και συστηματική θεολογία, και άλλα θέματα. Βιβλία για τη φύση της θρησκείας The Case for Religion (2004) Is Religion Dangerous? (2006), ISBN 978-0-7459-5262-8, αναθεωρ. έκδοση με πρόσθετο κεφάλαιο πάνω στην εξελικτική ψυχολογία το 2010 Religion and Human Fulfilment (2008) Is Religion Irrational? (2011) Religion in the Modern World, Cambridge University Press (2019) Βιβλία για τη φιλοσοφία της θρησκείας The Concept of God (1974) Holding Fast to God (1982) Rational Theology and the Creativity of God (1984) Images of Eternity (1987), ISBN 978-0-232-51686-9, επανεκδόθηκε με τίτλο Concepts of God (1998), ISBN 978-1-85168-064-1 God, A Guide for the Perplexed (2002), ISBN 978-1-85168-323-9 The Battle for the Soul (1985) (ISBN 978-0-340-37278-4). Reissued by BBC Books in 1986. Reissued as Defending the Soul (1992) and In Defence of the Soul (1998) (ISBN 978-1-85168-040-5) Why There Almost Certainly Is a God (2008) The God Conclusion (2009), published in the US as God and the Philosophers More Than Matter: What Humans Really Are (2010), ISBN 978-0-7459-6247-4 The Evidence for God: A Case for the Existence of the Spiritual Dimension (2014) The Christian Idea of God: A Philosophical Foundation for Faith (2017) Sharing in the Divine Nature (2020) Βιβλία για χριστιανική πίστη The Christian Way (1976) (ISBN 978-0-281-02893-1) A Vision to Pursue (1991) (ISBN 978-0-334-02411-8) God, Faith and the New Millennium (1998) Christianity: A Short Introduction (2000), ISBN 978-1-85168-229-4, επανεκδόθηκε με τίτλο Christianity: A Beginner's Guide Christianity: A Guide for the Perplexed (2007) Re-thinking Christianity (2007) Christ and the Cosmos: A Reformulation of Trinitarian Doctrine (2015) Βιβλία για τη σχέση θρησκείας-επιστήμης God, Chance and Necessity (1996), ISBN 978-1-85168-116-7 Pascal's Fire – Scientific Faith and Religious Understanding (2006), ISBN 978-1-85168-446-5 Divine Action: Examining God's Role in an Open and Emergent Universe (2008) The Big Questions in Science and Religion (2008) Βιβλία για τη Βίβλο και την ερμηνεία της Is Christianity a Historical Religion? (1992) What the Bible Really Teaches: A Challenge for Fundamentalists (2004) The Word of God? The Bible After Modern Scholarship (2010) The Philosopher and the Gospels (2011), ISBN 978-0-7459-5562-9 Love Is His Meaning: Understanding The Teaching Of Jesus (2017), ISBN 978-0281077632 Parables About Time and Eternity (2021) Βιβλία συγκριτικής και συστηματικής θεολογίας Religion and Revelation (1994), συλλογή Διαλέξεων Γκίφορντ (1993-1994) Religion and Creation (1996) Religion and Human Nature (1998) Religion and Community (2000) Religion and Human Fulfillment (2008) Βιβλία ηθικής θεολογίας Ethics and Christianity (1970), ISBN 978-0-04-241001-2 Kant's View of Ethics (1972) The Divine Image (1976) The Rule of Love (1989), ISBN 978-0-232-51824-5 God, Autonomy, and Morality (2013) Διάφορα Fifty Key Words in Philosophy (1968) The Promise (1980, αναθεωρ. έκδ. 2010) The Living God (1984) The Turn of the Tide (1986) What Do We Mean By God?: A Little Book of Guidance (2015) The Mystery of Christ: Meditations and Prayers (2018) (ISBN 978-0281079155) Confessions of a Recovering Fundamentalist (2020) Keith Ward: «Ο θρίαμβος του ιδεαλισμού», διάλεξη στο Κολέγιο Γκρέσαμ στο Λονδίνο (13 Μαρτίου 2008). Ακόμα 6 διαλέξεις με απομαγνητοφώνηση, από το 2009–2015, είναι επίσης διαθέσιμες. Philosophy, Science and The God Debate, δύο DVD με τηλεοπτικές συνεντεύξεις των Κηθ Γουώρντ, Άλιστερ Μακγκράθ και Τζων Λένοξ, παραγωγή του Nationwide Christian Trust, OCLC 754656873, κωδικός προϊόντος 5055307601776 (Νοέμβριος 2011) Comparative Theology: Essays for Keith Ward, επιμ. T.W. Bartel (2003), ISBN 978-0-281-05474-9 By Faith and Reason: The Essential Keith Ward, επιμ. Wm. Curtis Holtzen και Roberto Sirvent (2012), ISBN 978-0-232-52898-5 Επίσημος ιστότοπος Ο Keith Ward στο Metanexus